CELEX: 22010D0562
Language: fi
Date: 2010-05-17 00:00:00
Title: 2010/562/EU: CARIFORUM-valtioiden sekä Euroopan yhteisön ja sen jäsenvaltioiden välisellä talouskumppanuussopimuksella perustetun CARIFORUM–EU-yhteisneuvoston päätös N:o 1/2010, annettu 17 päivänä toukokuuta 2010 , CARIFORUM–EU-yhteisneuvoston, CARIFORUM–EU-kauppa- ja kehityskomitean sekä erityiskomiteoiden työjärjestysten hyväksymisestä

21.9.2010   
            
            
               FI
            
            
               Euroopan unionin virallinen lehti
            
            
               L 247/66
            
         CARIFORUM-VALTIOIDEN SEKÄ EUROOPAN YHTEISÖN JA SEN JÄSENVALTIOIDEN VÄLISELLÄ TALOUSKUMPPANUUSSOPIMUKSELLA PERUSTETUN CARIFORUM–EU-YHTEISNEUVOSTON PÄÄTÖS N:o 1/2010,
   annettu 17 päivänä toukokuuta 2010,
   CARIFORUM–EU-yhteisneuvoston, CARIFORUM–EU-kauppa- ja kehityskomitean sekä erityiskomiteoiden työjärjestysten hyväksymisestä
   (2010/562/EU)
   CARIFORUM–EU-YHTEISNEUVOSTO, joka
   ottaa huomioon CARIFORUM-valtioiden sekä Euroopan yhteisön ja sen jäsenvaltioiden välisen Bridgetownissa Barbadosissa 15 päivänä lokakuuta 2008 allekirjoitetun talouskumppanuussopimuksen, jäljempänä ’sopimus’, ja erityisesti sen 227 artiklan, 228 artiklan 3 kohdan, 229 artiklan 1 kohdan ja 230 artiklan 2 ja 4 kohdan,
   sekä katsoo seuraavaa:
   
               (1)
            
            
               Sopimuksessa määrätään, että CARIFORUM–EU-yhteisneuvoston, jäljempänä ’yhteisneuvosto’, on hyväksyttävä työjärjestyksensä ja laadittava CARIFORUM–EU-kauppa- ja kehityskomitean, jäljempänä ’kauppa- ja kehityskomitea’, työjärjestys.
            
         
               (2)
            
            
               Yhteisneuvostoa sekä kauppa- ja kehityskomiteaa avustavat niiden tehtävien hoitamisessa sopimuksen 36 artiklan mukaisesti perustettu tulliyhteistyön ja kaupankäynnin helpottamisen erityiskomitea sekä sopimuksen 230 artiklan 4 kohdan mukaisesti perustettavat erityiskomiteat. Kyseisille erityiskomiteoille on myös syytä laatia työjärjestykset,
            
         ON PÄÄTTÄNYT SEURAAVAA:
   1 artikla
   Yhteisneuvoston sekä kauppa- ja kehityskomitean työjärjestykset laaditaan liitteiden I ja II määräysten mukaisesti.
   2 artikla
   1.   Liitteessä III määrättyä työjärjestystä sovelletaan tulliyhteistyön ja kaupankäynnin helpottamisen erityiskomiteaan sekä kaikkiin muihin sopimuksen 230 artiklan 4 kohdan mukaisesti perustettaviin erityiskomiteoihin.
   2.   Kyseinen työjärjestys ei vaikuta sopimuksessa annettujen tai yhteisneuvoston päättämien erityisten sääntöjen soveltamiseen.
   3 artikla
   Tämä päätös tulee voimaan 17 päivänä toukokuuta 2010.
   
      Tehty Madridissa 17 päivänä toukokuuta 2010.
      
         
            CARIFORUM-valtioiden puolesta
         
         M. McCLEAN
      
      
         
            Euroopan unionin puolesta
         
         K. DE GUCHT
      
   
   
      LIITE I
      
         CARIFORUM-valtioiden sekä Euroopan yhteisön ja sen jäsenvaltioiden välisellä talouskumppanuussopimuksella perustetun
         CARIFORUM–EU-YHTEISNEUVOSTON TYÖJÄRJESTYS
         1 artikla
         Kokoonpano ja puheenjohtaja
         1.   CARIFORUM–EU-yhteisneuvosto, jäljempänä ’yhteisneuvosto’, muodostetaan sopimuksen 228 artiklan 1 kohdan määräysten mukaisesti.
         2.   Sopimuksen 228 artiklan 2 kohdan mukaisesti yhteisesti toimivien CARIFORUM-valtioiden edustajaa kutsutaan ”CARIFORUMin korkeaksi edustajaksi”. CARIFORUMin korkean edustajan nimeäminen ja kaikki siihen liittyvät muutokset on ilmoitettava yhteisneuvoston puheenjohtajalle.
         3.   Työjärjestyksen viittaus ”osapuoliin” on sopimuksen 233 artiklan 3 kohdan määritelmän mukainen.
         4.   Yhteisneuvoston puheenjohtajina toimivat vähintään ministeritasolla vuorotellen 12 kuukauden kausin Euroopan unionin neuvoston edustaja ja Euroopan komission edustaja EU-osapuolen puolesta sekä CARIFORUM-valtioiden edustaja. Ensimmäinen puheenjohtajakausi alkaa yhteisneuvoston ensimmäisenä kokoontumispäivänä ja päättyy seuraavan vuoden joulukuun 31 päivänä. Ensimmäisestä puheenjohtajuudesta vastaa CARIFORUM-valtioiden edustaja.
         2 artikla
         Edustus
         1.   Yhteisneuvoston jäsenet voivat käyttää edustajaa sopimuksen 228 artiklan 5 kohdan mukaisesti.
         2.   Jos jäsen haluaa käyttää varaedustajaa, hänen on ilmoitettava varaedustajansa nimi yhteisneuvoston puheenjohtajalle ennen sen kokouksen alkua, jossa varaedustaja toimii hänen edustajanaan. Yhteisneuvoston jäsenen varaedustajalla on kaikki kyseisen jäsenen oikeudet.
         3 artikla
         Tarkkailijat
         1.   Yhteisneuvosto voi päättää hyväksyä pysyvien tarkkailijoiden osallistumisen.
         2.   Yhteisneuvosto voi päättää kutsua lisätarkkailijoita tarpeen vaatiessa.
         3.   Yhteisneuvosto voi päättää kutsua CARIFORUM–EU-parlamentaarisen valiokunnan ja CARIFORUM–EU-neuvoa-antavan komitean edustajia tiedottamaan yhteisneuvostolle kyseisten komiteoiden työskentelystä.
         4 artikla
         Kokoukset
         1.   Yhteisneuvosto kokoontuu säännöllisesti, enintään kahden vuoden välein, ja olosuhteiden vaatiessa ylimääräiseen kokoukseen, jos osapuolet niin sopivat.
         2.   Yhteisneuvoston kokoukset pidetään osapuolten yhteisesti sopimana ajankohtana niiden yhteisesti sopimassa paikassa.
         3.   Yhteisneuvoston sihteeri kutsuu yhteisneuvoston koolle lähettämällä kokouskutsun viimeistään 35 päivää ennen kokousta, ellei kyse ole ylimääräisestä kokouksesta.
         5 artikla
         Valtuuskunnat
         Yhteisneuvoston jäsenten mukana voi olla virkamiehiä. Ennen kutakin kokousta yhteisneuvoston puheenjohtajalle on ilmoitettava allekirjoittaneiden CARIFORUM-valtioiden, EU-osapuolen sekä mahdollisten tarkkailijoiden valtuuskuntien aiottu kokoonpano.
         6 artikla
         Sihteeristö
         Euroopan unionin neuvoston pääsihteeristö ja CARIFORUM-valtio toimivat vuorotellen 12 kuukauden kausin yhteisneuvoston sihteerinä. Kyseisten ajanjaksojen on vastattava kulloinkin vuorossa olevaa EU-osapuolen tai CARIFORUM-valtioiden puheenjohtajuutta.
         7 artikla
         Asiakirjat
         Jos asioiden käsittely yhteisneuvostossa perustuu niitä tukeviin liiteasiakirjoihin, sihteeri numeroi ja jakaa kyseiset asiakirjat yhteisneuvoston asiakirjoina.
         8 artikla
         Kirjeenvaihto
         1.   Kaikki yhteisneuvostolle osoitettu kirjeenvaihto ohjataan yhteisneuvoston sihteerille.
         2.   Sihteeri huolehtii yhteisneuvostolle osoitetun kirjeenvaihdon toimittamisesta yhteisneuvoston puheenjohtajalle ja tarvittaessa yhteisneuvoston muille jäsenille 7 artiklassa tarkoitettuina asiakirjoina. Näin jaettu kirjeenvaihto lähetetään Euroopan komission pääsihteeristöön, Euroopan unionin jäsenvaltioiden pysyviin Brysselin-edustustoihin, CARIFORUM-koordinaattorille ja sopimuksen 234 artiklan 1 kohdassa tarkoitetuille kunkin allekirjoittaneen CARIFORUM-valtion nimeämille koordinaattoreille.
         3.   Sihteeri toimittaa yhteisneuvoston puheenjohtajan lähettämän kirjeenvaihdon sen vastaanottajille ja tarvittaessa 7 artiklassa tarkoitettuina asiakirjoina muille yhteisneuvoston jäsenille ja tämän artiklan 2 kohdassa määrätyille vastaanottajille.
         9 artikla
         Kokousten esityslistat
         1.   Yhteisneuvoston sihteeri laatii osapuolten ja allekirjoittaneiden CARIFORUM-valtioiden ehdotusten perusteella kutakin kokousta varten alustavan esityslistan. Yhteisneuvoston sihteeri toimittaa kyseisen esityslistan ja muut tarvittavat asiakirjat 8 artiklan 2 kohdassa tarkoitetuille vastaanottajille viimeistään 21 päivää ennen kokousta.
         2.   Alustavaan esityslistaan sisältyvät asiat, joiden esityslistalle ottamista koskeva pyyntö ja muut tarvittavat asiakirjat on toimitettu sihteerille vähintään 28 päivää ennen kyseisen kokouksen alkua.
         3.   Yhteisneuvosto hyväksyy esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty alustavaan esityslistaan.
         4.   Yhteisneuvoston puheenjohtaja voi osapuolten suostumuksella kutsua kokoukseen asiantuntijoita antamaan tietoa erityisaiheista.
         5.   Sihteeri voi osapuolten suostumuksella lyhentää 1 ja 2 kohdassa asetettuja määräaikoja jonkin erityistapauksen sitä edellyttäessä.
         10 artikla
         Pöytäkirja
         1.   Sihteeri laatii pöytäkirjaluonnoksen yleensä kuukauden kuluessa kokouksesta.
         2.   Pöytäkirja sisältää yleensä tiivistelmän kustakin esityslistalla olevasta asiakohdasta ja tarvittaessa yksilöidään
         
                     a)
                  
                  
                     kaikki yhteisneuvostolle toimitetut asiakirjat;
                  
               
                     b)
                  
                  
                     lausunnot, jotka joku yhteisneuvoston jäsen on pyytänyt kirjattaviksi; ja
                  
               
                     c)
                  
                  
                     eri asiakohdista tehdyt päätökset, annetut suositukset, sovitut kannat ja tehdyt päätelmät.
                  
               3.   Pöytäkirjassa on myös oltava luettelo kokoukseen osallistuneista yhteisneuvoston jäsenistä tai heidän varaedustajistaan sekä luettelo heidän mukanaan seuranneiden valtuuskuntien jäsenistä ja mahdollisista tarkkailijoista.
         4.   Kummankin osapuolen on hyväksyttävä pöytäkirja kirjallisesti kokousta seuraavien kolmen kuukauden kuluessa. Pöytäkirjan tultua hyväksytyksi sihteeri allekirjoittaa sen kahtena kappaleena, ja kumpikin osapuoli saa yhden alkuperäiskappaleen kyseisestä virallisesta asiakirjasta. Jäljennös allekirjoitetusta pöytäkirjasta toimitetaan kaikille 8 artiklan 2 kohdassa tarkoitetuille vastaanottajille.
         11 artikla
         Päätökset ja suositukset
         1.   Yhteisneuvosto tekee päätöksiä ja antaa suosituksia yhteisymmärryksessä sopimuksen 229 artiklassa tarkoitetulla tavalla.
         2.   Yhteisneuvosto voi päättää esittää mitä tahansa CARIFORUM-talouskumppanuussopimuksen soveltamisalaan kuuluvaa AKT-valtioiden ja EU:n yhteisen edun mukaista yleistä aihetta AKT-EU-ministerineuvostolle Cotonoun sopimuksen 15 artiklassa määritellyllä tavalla.
         3.   Kokousten välisenä aikana yhteisneuvosto voi molempien osapuolten niin sopiessa tehdä päätöksiä ja antaa suosituksia kirjallista menettelyä noudattaen. Kirjallisella menettelyllä tarkoitetaan osapuolten välistä noottien vaihtoa. CARIFORUMin korkealla edustajalla on valtuudet toteuttaa kyseisten noottien vaihto ja vahvistaa allekirjoittaneiden CARIFORUM-valtioiden suostumus päätökseen saatuaan tarvittaessa kultakin allekirjoittaneelta CARIFORUM-valtiolta erikseen vahvistuksen sen suostumuksesta kyseiseen päätökseen.
         4.   Sopimuksen 229 artiklassa tarkoitetut yhteisneuvoston päätökset varustetaan otsikolla ”päätös” ja suositukset otsikolla ”suositus”, ja otsikon jälkeen merkitään järjestysnumero, teko- tai antamispäivä sekä aihe. Kussakin päätöksessä ilmoitetaan sen voimaantulopäivä.
         5.   Yhteisneuvoston tekemät päätökset ja sen antamat suositukset todistaa oikeaksi EU:n puolesta Euroopan komission edustaja ja CARIFORUM-valtioiden puolesta CARIFORUMin korkea edustaja.
         6.   Yhteisneuvoston päätökset ja suositukset toimitetaan kaikille tämän työjärjestyksen 8 artiklan 2 kohdassa tarkoitetuille vastaanottajille.
         12 artikla
         Julkisuus
         1.   Yhteisneuvoston istunnot eivät ole julkisia, ellei toisin päätetä.
         2.   Kumpikin osapuoli tai allekirjoittanut CARIFORUM-valtio päättää yhteisneuvoston päätösten ja suositusten julkaisemisesta omassa virallisessa lehdessään.
         13 artikla
         Kielet
         1.   Yhteisneuvoston työkielet ovat osapuolille yhteiset viralliset kielet: englanti, espanja, ranska ja hollanti.
         2.   Yhteisneuvosto käy keskustelunsa sekä tekee päätöksensä ja antaa suosituksensa jollakin 1 kohdassa tarkoitetulla kielellä valmisteltujen asiakirjojen ja ehdotusten perusteella.
         14 artikla
         Kulut
         1.   Kukin osapuoli vastaa itse sille yhteisneuvoston kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.
         2.   Kokouksen järjestävä osapuoli vastaa kokouksen järjestelyihin liittyvistä kuluista ja asiakirjojen kopiointikuluista.
         3.   Kuluista, jotka aiheutuvat tulkkauspalveluiden järjestämisestä kokouksiin ja asiakirjojen kääntämisestä jollekin yhteisneuvoston työkielistä tai jostakin näistä kielistä, vastaa kokouksen järjestävä osapuoli. Euroopan unionin toimielinten muihin virallisiin kieliin liittyvien tulkkauspalveluiden järjestämisestä ja asiakirjojen kääntämisestä näille kielille tai näistä kielistä aiheutuvista kustannuksista vastaa EU-osapuoli.
      
   
   
      LIITE II
      
         CARIFORUM-valtioiden sekä Euroopan yhteisön ja sen jäsenvaltioiden välisellä talouskumppanuussopimuksella perustetun
         CARIFORUM–EU-KAUPPA- JA KEHITYSKOMITEAN TYÖJÄRJESTYS
         1 artikla
         Kokoonpano ja puheenjohtaja
         1.   Perustetaan sopimuksen 230 artiklan mukaisesti CARIFORUM–EU-kauppa- ja kehityskomitea, jäljempänä ’kauppa- ja kehityskomitea’, jonka tehtävänä on avustaa CARIFORUM–EU-yhteisneuvostoa, jäljempänä ’yhteisneuvosto’, sen tehtävien hoitamisessa sekä vastata sopimuksen yleisestä täytäntöönpanosta.
         2.   Sopimuksen 230 artiklan 1 kohdan mukaisesti kauppa- ja kehityskomitea muodostuu Euroopan unionin neuvoston jäsenten edustajista ja Euroopan komission edustajista sekä allekirjoittaneiden CARIFORUM-valtioiden tavallisimmin korkean tason virkamiesedustajista.
         3.   Sopimuksen 230 artiklan 1 kohdan mukaisesti yhteisesti toimivien CARIFORUM-valtioiden edustajaa kutsutaan ”CARIFORUMin korkean tason edustajaksi”. CARIFORUMin korkean tason edustajan nimeäminen ja kaikki siihen liittyvät muutokset on ilmoitettava kauppa- ja kehityskomitean puheenjohtajalle.
         4.   Kauppa- ja kehityskomitean puheenjohtajina toimivat vuorotellen 12 kuukauden kausin Euroopan komission korkean tason virkamiehet EU-osapuolen puolesta sekä CARIFORUM-valtioiden korkean tason virkamiehet näiden valtioiden puolesta. Ensimmäisen puheenjohtajakauden on vastattava yhteisneuvoston ensimmäistä puheenjohtajakautta. Kyseisenä aikana sekä sen jälkeen kunkin 12 kuukauden ajanjakson aikana kauppa- ja kehityskomitean puheenjohtajuudesta vastaa yhteisneuvoston puheenjohtajuutta hoitava osapuoli. Ensimmäisestä puheenjohtajuudesta vastaa CARIFORUM-valtioiden edustaja.
         5.   Kauppa- ja kehityskomitealle sopimuksen nojalla kuuluvien tehtävien lisäksi komitea valmistelee yhteisneuvoston kokoukset ja käsiteltävät asiat, seuraa tarvittaessa yhteisneuvoston päätösten ja suositusten täytäntöönpanoa sekä varmistaa yleisesti sopimuksen asianmukaisen toimivuuden. Se käsittelee kaikki yhteisneuvoston sille toimittamat asiat sekä kaikki muut kysymykset, joita mahdollisesti tulee esille sopimuksen päivittäisen täytäntöönpanon yhteydessä.
         6.   Niiltä osin kuin sopimuksessa viitataan mahdolliseen kuulemiseen, kuuleminen voi tapahtua kauppa- ja kehityskomiteassa. Kuuleminen voi jatkua yhteisneuvostossa, jos osapuolet niin sopivat eikä sopimuksessa toisin määrätä.
         2 artikla
         Edustus
         1.   Kauppa- ja kehityskomitean jäsenet voivat käyttää edustajaa.
         2.   Jos jäsen haluaa käyttää varaedustajaa, hänen on ilmoitettava varaedustajansa nimi kauppa- ja kehityskomitean puheenjohtajalle ennen sen kokouksen alkua, jossa varaedustaja toimii hänen edustajanaan. Kauppa- ja kehityskomitean jäsenen varaedustajalla on kaikki kyseisen jäsenen oikeudet.
         3 artikla
         Tarkkailijat
         1.   Kauppa- ja kehityskomitea voi päättää hyväksyä pysyvien tarkkailijoiden osallistumisen.
         2.   Kauppa- ja kehityskomitea voi päättää kutsua lisätarkkailijoita tarpeen vaatiessa.
         3.   Kauppa- ja kehityskomitea voi päättää kutsua CARIFORUM–EU-parlamentaarisen valiokunnan ja CARIFORUM–EU-neuvoa-antavan komitean edustajia tiedottamaan kauppa- ja kehityskomitealle kyseisten komiteoiden työskentelystä.
         4 artikla
         Kokoukset
         1.   Kauppa- ja kehityskomitea kokoontuu kerran vuodessa tai osapuolten yhteisestä sopimuksesta olosuhteiden vaatiessa. Osapuolten niin sopiessa kauppa- ja kehityskomitean kokoukset voidaan järjestää video- tai puhelinneuvotteluina. Tällaisessa tapauksessa osapuolet sopivat siitä, miten tällä tavoin järjestetyistä kokouksista aiheutuvat kulut jaetaan.
         2.   Sihteeri kutsuu kauppa- ja kehityskomitean kokouksen koolle osapuolten yhteisesti sopimaksi ajankohdaksi niiden yhteisesti sopimaan paikkaan. Kokouskutsu lähetetään viimeistään 35 päivää ennen kokousta, paitsi kiireellisissä tapauksissa.
         5 artikla
         Valtuuskunnat
         Ennen kutakin kokousta kauppa- ja kehityskomitean puheenjohtajalle on ilmoitettava kokoukseen osallistuvien valtuuskuntien aiottu kokoonpano.
         6 artikla
         Sihteeristö
         Euroopan komissio ja CARIFORUM-valtio toimivat vuorotellen 12 kuukauden kausin kauppa- ja kehityskomitean sihteerinä. Kyseisten ajanjaksojen on vastattava kulloinkin vuorossa olevaa EU-osapuolen tai CARIFORUM-valtioiden puheenjohtajuutta.
         7 artikla
         Asiakirjat
         Jos asioiden käsittely kauppa- ja kehityskomiteassa perustuu niitä tukeviin liiteasiakirjoihin, sihteeri numeroi ja jakaa kyseiset asiakirjat kauppa- ja kehityskomitean asiakirjoina.
         8 artikla
         Kirjeenvaihto
         Kaikki kauppa- ja kehityskomitean puheenjohtajan käymä kirjeenvaihto toimitetaan kauppa- ja kehityskomitean sihteerille jaettavaksi komitean jäsenille, yhteisneuvoston sihteerille ja puheenjohtajalle sekä tarvittaessa yhteisneuvoston jäsenille.
         9 artikla
         Kokousten esityslistat
         1.   Kauppa- ja kehityskomitean sihteeri laatii kutakin kokousta varten alustavan esityslistan. Se ja muut tarvittavat asiakirjat toimitetaan kauppa- ja kehityskomitean jäsenille sekä yhteisneuvoston puheenjohtajalle ja sihteerille viimeistään 21 päivää ennen kokousta.
         2.   Alustavaan esityslistaan sisältyvät asiat, joiden esityslistalle ottamista koskeva pyyntö ja muut tarvittavat asiakirjat on toimitettu kauppa- ja kehityskomitean sihteerille vähintään 28 päivää ennen kyseisen kokouksen alkua.
         3.   Kauppa- ja kehityskomitea hyväksyy esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty alustavaan esityslistaan.
         4.   Kauppa- ja kehityskomitean puheenjohtaja voi osapuolten suostumuksella kutsua kokoukseen asiantuntijoita antamaan tietoa erityisaiheista.
         5.   Kauppa- ja kehityskomitean puheenjohtaja voi molempien osapuolten suostumuksella lyhentää 1 ja 2 kohdassa asetettuja määräaikoja jonkin erityistapauksen sitä edellyttäessä.
         10 artikla
         Pöytäkirja
         1.   Sihteeri laatii pöytäkirjaluonnoksen yleensä kuukauden kuluessa kokouksesta.
         2.   Pöytäkirja sisältää yleensä kustakin esityslistalla olevasta asiakohdasta:
         
                     a)
                  
                  
                     kauppa- ja kehityskomitealle toimitetut asiakirjat;
                  
               
                     b)
                  
                  
                     lausumat, jotka joku kauppa- ja kehityskomitean jäsen on pyytänyt kirjattaviksi;
                  
               
                     c)
                  
                  
                     eri asiakohdista tehdyt päätökset, annetut suositukset, sovitut kannat ja tehdyt päätelmät.
                  
               3.   Pöytäkirjassa on myös oltava luettelo kokoukseen osallistuneista kauppa- ja kehityskomitean jäsenistä tai heidän varaedustajistaan sekä luettelo heidän mukanaan seuranneiden valtuuskuntien jäsenistä ja mahdollisista tarkkailijoista.
         4.   Kokoukseen osallistuneiden CARIFORUMin korkean tason edustajan ja Euroopan komission korkean tason virkamiehen (virkamiesten) on hyväksyttävä pöytäkirja kirjallisesti kahden kuukauden kuluessa kokouspäivästä lukien. Pöytäkirjan tultua hyväksytyksi sihteeri allekirjoittaa sen kahtena kappaleena, ja kumpikin osapuoli saa yhden alkuperäiskappaleen kyseisestä virallisesta asiakirjasta. Jäljennös allekirjoitetusta pöytäkirjasta toimitetaan kauppa- ja kehityskomitean jäsenille sekä yhteisneuvoston puheenjohtajalle ja sihteerille.
         11 artikla
         Päätökset ja suositukset
         1.   Tapauksissa, joissa kauppa- ja kehityskomitealla on sopimuksen mukaan valtuudet tehdä päätöksiä tai antaa suosituksia, kyseiset asiakirjat otsikoidaan vastaavasti ”päätös” tai ”suositus”, ja otsikon jälkeen merkitään järjestysnumero, teko- tai antamispäivä ja aihe. Kussakin päätöksessä ilmoitetaan sen voimaantulopäivä.
         2.   Kauppa- ja kehityskomitean tehdessä päätöksiä sovelletaan yhteisneuvoston työjärjestyksen 11 artiklaa soveltuvin osin.
         3.   Kauppa- ja kehityskomitean päätökset ja suositukset toimitetaan 8 artiklassa tarkoitetuille vastaanottajille.
         12 artikla
         Julkisuus
         1.   Kauppa- ja kehityskomitean kokoukset eivät ole julkisia, ellei toisin päätetä.
         2.   Kumpikin osapuoli tai allekirjoittanut CARIFORUM-valtio päättää kauppa- ja kehityskomitean päätösten ja suositusten julkaisemisesta omassa virallisessa lehdessään.
         13 artikla
         Kielet
         1.   Kauppa- ja kehityskomitean työkielet ovat osapuolille yhteiset viralliset kielet: englanti, espanja, ranska ja hollanti.
         2.   Kauppa- ja kehityskomitea käy keskustelunsa sekä tekee päätöksensä ja antaa suosituksensa jollakin 1 kohdassa tarkoitetulla kielellä valmisteltujen asiakirjojen ja ehdotusten perusteella.
         14 artikla
         Kulut
         1.   Kukin osapuoli vastaa itse sille kauppa- ja kehityskomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.
         2.   Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.
         3.   Kuluista, jotka aiheutuvat tulkkauspalveluiden järjestämisestä kokouksiin ja asiakirjojen kääntämisestä jollekin kauppa- ja kehityskomitean työkielistä tai jostakin näistä kielistä, vastaa kokouksen järjestävä osapuoli. Euroopan unionin toimielinten muihin virallisiin kieliin liittyvien tulkkauspalveluiden järjestämisestä ja asiakirjojen kääntämisestä näille kielille tai näistä kielistä aiheutuvista kustannuksista vastaa EU-osapuoli.
      
   
   
      LIITE III
      
         CARIFORUM-valtioiden sekä Euroopan yhteisön ja sen jäsenvaltioiden välisellä talouskumppanuussopimuksella perustettujen
         ERITYISKOMITEOIDEN TYÖJÄRJESTYS
         1 artikla
         Kokoonpano ja puheenjohtaja
         1.   Ellei sopimuksessa ole toisin täsmennetty tai CARIFORUM–EU-kauppa- ja kehityskomiteassa, jäljempänä ’kauppa- ja kehityskomitea’, toisin sovittu, erityiskomitean muodostavat Euroopan komission edustajat ja Euroopan unionin neuvoston jäsenten edustajat EU-osapuolen puolesta sekä allekirjoittaneiden CARIFORUM-valtioiden edustajat.
         2.   CARIFORUM-valtiot valtuuttavat yhden edustajistaan toimimaan niiden puolesta ja esittämään niiden kannan kaikissa tämän sopimuksen piiriin kuuluvissa asioissa, joissa ne ovat sopineet yhteisestä toiminnasta. Tällaista edustajaa kutsutaan ”CARIFORUMin edustajaksi”. CARIFORUMin edustajan nimeäminen ja kaikki siihen liittyvät muutokset on ilmoitettava erityiskomitean puheenjohtajalle.
         3.   Erityiskomiteoiden kokousten puheenjohtajana toimivat vuorotellen Euroopan komission edustaja ja CARIFORUM-valtion virkamies.
         2 artikla
         Edustus
         1.   Erityiskomitean jäsenet voivat käyttää edustajaa.
         2.   Jos jäsen haluaa käyttää varaedustajaa, hänen on ilmoitettava varaedustajansa nimi erityiskomitean puheenjohtajalle ennen sen kokouksen alkua, jossa varaedustaja toimii hänen edustajanaan. Erityiskomitean jäsenen varaedustajalla on kaikki kyseisen jäsenen oikeudet.
         3 artikla
         Tarkkailijat
         1.   Erityiskomitea voi päättää hyväksyä pysyvien tarkkailijoiden osallistumisen.
         2.   Erityiskomitea voi päättää kutsua tarpeen vaatiessa lisätarkkailijoita, myös CARIFORUM–EU-parlamentaarisen valiokunnan ja CARIFORUM–EU-neuvoa-antavan komitean edustajia.
         4 artikla
         Kokoukset
         1.   Ellei sopimuksessa toisin määrätä, erityiskomitea kokoontuu jommankumman osapuolen pyynnöstä osapuolten yhteisesti ennakolta sopimana ajankohtana niiden yhteisesti sopimassa paikassa. Osapuolten niin sopiessa erityiskomitean kokoukset voidaan järjestää video- tai puhelinneuvotteluina. Tällaisessa tapauksessa osapuolet sopivat siitä, miten tällä tavoin järjestetyistä kokouksista aiheutuvat kulut jaetaan.
         2.   Erityiskomitean sihteeri kutsuu erityiskomitean kokouksen koolle lähettämällä kokouskutsun viimeistään 35 päivää ennen kokousta, paitsi kiireellisissä tapauksissa.
         5 artikla
         Valtuuskunnat
         Ennen kutakin kokousta erityiskomitean puheenjohtajalle on ilmoitettava kokoukseen osallistuvien valtuuskuntien aiottu kokoonpano.
         6 artikla
         Sihteeristö
         Euroopan komissio ja CARIFORUM-valtio toimivat vuorotellen 12 kuukauden kausin erityiskomiteoiden sihteerinä. Kyseisten ajanjaksojen on vastattava kulloinkin vuorossa olevaa EU-osapuolen tai CARIFORUM-valtioiden puheenjohtajuutta.
         7 artikla
         Asiakirjat
         Jos asioiden käsittely erityiskomiteassa perustuu niitä tukeviin liiteasiakirjoihin, sihteeri numeroi ja jakaa nämä asiakirjat kyseisen erityiskomitean asiakirjoina.
         8 artikla
         Kirjeenvaihto
         Kaikki erityiskomitean puheenjohtajan käymä kirjeenvaihto toimitetaan erityiskomitean sihteerille jaettavaksi komitean jäsenille, kauppa- ja kehityskomitean sihteerille ja puheenjohtajalle sekä tarvittaessa kauppa- ja kehityskomitean jäsenille.
         9 artikla
         Kokousten esityslistat
         1.   Erityiskomitean sihteeri laatii kutakin kokousta varten alustavan esityslistan. Se ja muut tarvittavat asiakirjat toimitetaan erityiskomitean jäsenille sekä kauppa- ja kehityskomitean puheenjohtajalle ja sihteerille viimeistään 21 päivää ennen kokousta.
         2.   Alustavaan esityslistaan sisältyvät asiat, joiden esityslistalle ottamista koskeva pyyntö ja muuta tarvittavat asiakirjat on toimitettu erityiskomitean sihteerille vähintään 28 päivää ennen kyseisen kokouksen alkua.
         3.   Erityiskomitea hyväksyy esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty alustavaan esityslistaan.
         4.   Erityiskomitean puheenjohtaja voi molempien osapuolten suostumuksella lyhentää 1 ja 2 kohdassa asetettuja määräaikoja jonkin erityistapauksen sitä edellyttäessä.
         5.   Erityiskomitean puheenjohtaja voi osapuolten suostumuksella kutsua kokoukseen asiantuntijoita antamaan tietoa erityisaiheista.
         10 artikla
         Pöytäkirja
         1.   Sihteeri laatii pöytäkirjaluonnoksen yleensä kuukauden kuluessa kokouksesta.
         2.   Pöytäkirja sisältää yleensä kustakin esityslistalla olevasta asiakohdasta:
         
                     a)
                  
                  
                     erityiskomitealle toimitetut asiakirjat;
                  
               
                     b)
                  
                  
                     lausumat, jotka joku erityiskomitean jäsen on pyytänyt kirjattaviksi; ja
                  
               
                     c)
                  
                  
                     eri asiakohdista tehdyt päätökset, annetut suositukset, sovitut kannat ja tehdyt päätelmät.
                  
               3.   Pöytäkirjassa on myös oltava luettelo kokoukseen osallistuneista erityiskomitean jäsenistä tai heidän varaedustajistaan sekä luettelo heidän mukanaan seuranneiden valtuuskuntien jäsenistä ja mahdollisista tarkkailijoista.
         4.   Kokoukseen osallistuneiden CARIFORUM-edustajan ja Euroopan komission virkamiehen on hyväksyttävä pöytäkirja kirjallisesti kuukauden kuluessa kokouspäivästä lukien. Pöytäkirjan tultua hyväksytyksi sihteeri allekirjoittaa sen kahtena kappaleena, ja kumpikin osapuoli saa yhden alkuperäiskappaleen kyseisestä virallisesta asiakirjasta. Jäljennös allekirjoitetusta pöytäkirjasta toimitetaan erityiskomitean jäsenille sekä kauppa- ja kehityskomitean puheenjohtajalle ja sihteerille.
         11 artikla
         Päätökset ja suositukset
         1.   Tapauksissa, joissa erityiskomitealla on sopimuksen mukaan tai yhteisneuvoston päätöksellä valtuudet tehdä päätöksiä tai antaa suosituksia, kyseiset asiakirjat otsikoidaan vastaavasti ”päätös” tai ”suositus”, ja otsikon jälkeen merkitään järjestysnumero, teko- tai antamispäivä ja aihe. Kussakin päätöksessä ilmoitetaan sen voimaantulopäivä.
         2.   Erityiskomitean antaessa suosituksia tai tehdessä päätöksiä sovelletaan yhteisneuvoston työjärjestyksen 11 artiklaa soveltuvin osin.
         3.   Erityiskomitean päätökset ja suositukset toimitetaan 8 artiklassa tarkoitetuille vastaanottajille.
         12 artikla
         Julkisuus
         1.   Erityiskomiteoiden kokoukset eivät ole julkisia, ellei toisin päätetä.
         2.   Kumpikin osapuoli tai allekirjoittanut CARIFORUM-valtio päättää erityiskomitean päätösten ja suositusten julkaisemisesta omassa virallisessa lehdessään.
         13 artikla
         Kielet
         1.   Erityiskomiteoiden työkielet ovat osapuolille yhteiset viralliset kielet: englanti, espanja, ranska ja hollanti.
         2.   Erityiskomiteat käyvät keskustelunsa sekä tekevät päätöksensä ja antavat suosituksensa jollakin 1 kohdassa tarkoitetulla kielellä valmisteltujen asiakirjojen ja ehdotusten perusteella.
         14 artikla
         Kulut
         1.   Kukin osapuoli vastaa itse sille erityiskomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.
         2.   Kokouksen järjestävä sopimuspuoli vastaa kokouksen järjestelyihin liittyvistä kuluista sekä asiakirjojen kopiointikuluista.
         3.   Kuluista, jotka aiheutuvat tulkkauspalveluiden järjestämisestä kokouksiin ja asiakirjojen kääntämisestä jollekin erityiskomitean työkielistä tai jostakin näistä kielistä, vastaa kokouksen järjestävä osapuoli. Euroopan unionin toimielinten muihin virallisiin kieliin liittyvien tulkkauspalveluiden järjestämisestä ja asiakirjojen kääntämisestä näille kielille tai näistä kielistä aiheutuvista kustannuksista vastaa EU-osapuoli.
         15 artikla
         Raportointi
         Erityiskomiteat raportoivat toiminnastaan kauppa- ja kehityskomitealle.